Álvaro Vázquez García. Alvaro Vaskes Garsiya (; 1991-yil 27-aprel, Badalona) — ispaniyalik futbolchi, Kerala Blasters jamoasi hujumchisi sifatida faoliyat olib borgan . Faoliyati. Jamoalardagi faoliyati. Alvaro Vaskes „Espanyol“ futbol klubinin faol hamda iqtidorli tarbiyalanuvchisi hisoblanadi. U jamoadagi debyutini 2010-yilning 21- sentabrida „Real Madrid“ga qarshi oʻyinda oʻtkazgan. Oradan 5 kun oʻtib, chempionatning navbatdagi turidan oʻrin olgan „Osasuna“ga qarshi oʻyinda hujumchi professional faoliyatidagi ilk golini raqib darvozasiga kiritdi va bu gol oʻyindagi yagona gol boʻlgan edi. 2010-yil 27-oktabrda Valyadolidga qarshi kubok bahsida Alvaro dubl qayd etgan. Hujumchi keyingi mavsumda kubok oʻyinlarida sermahsul oʻyin koʻrsatishi bilan ajralib turdi: turnirning 4-turida „Selta“ ga 2 ta, „Kordoba“ga qarshi 1/8 final uchrashuvida esa 3 ta gol urgan . 2012-yil avgustida 2012-2013-yilgi mavsum boshida „Espanyol“ bilan o‘ynagan Vaskes „Xetafe“ga o‘tgan. U yangi klubida ilk bor 2012-yilning 15- senabrida „Barcelona“ bilan oʻyinda maydonga tushgan. Hujumchi uchrashuvga asosiy tarkibda maydonga tushganida, ikkinchi boʻlimda uning oʻrniga Adrian Kolunga tushdi. 2012-yil 28-oktabrda Alvaro „Xetafe“ safidagi ilk golini kiritdi(„Atletik“ ga qarshi o‘yinda Xuan Rodrigesning uzatmasi bilan). Terma jamoada. Alvaro Vaskes 2011-yilgi yoshlar oʻrtasidagi jahon chempionatida ishtirok etgan. Turnirda oʻtkazilgan 5 ta oʻyinda hujumchi 5 ta golni raqib darvozasiga kiritgan va 3 ta golli uzatmani amalga oshirgan. 2013 -yilgi yoshlar o‘rtasidagi Yevropa chempionati saralash bahslarida ham ishtirok etgan (9 o‘yin, 5 ta gol).